# Εικονικό εργαστήριο Χημείας: Διάσπαση υπεροξειδίου του υδρογόνου

Προτείνεται εμφάνιση σε οριζόντια προβολή!

## Χημικές Αντιδράσεις

Οι χημικές αντιδράσεις είναι οι μεταβολές στις οποίες από τις αρχικές ουσίες (αντιδρώντα) προκύπτουν νέες ουσίες με διαφορετικές ιδιότητες (προϊόντα). Το βουτάνιο στους λύχνους υγραερίου καίγεται και προκύπτουν διοξείδιο του άνθρακα και νερό, τα σάκχαρα του μούστου μετατρέπονται σε αιθανόλη (αλκοόλ) παρασκευάζοντας κρασί, το γάλα μετατρέπεται σε γιαούρτι και τυρί, τα τρόφιμα «αποικοδομούνται» στον οργανισμό και ελευθερώνουν την ενέργεια που χρειαζόμαστε για τις λειτουργίες μας

## Πειραματική διαδικασία

1. Μεταφέρουμε 5 mL διαλύματος υπεροξειδίου του υδρογόνου (H2O2) στον δοκιμαστικό σωλήνα.
2. Με το κουταλάκι παίρνουμε από την ύαλο ωρολογίου μικρή ποσότητα πυρολουσίτη (MnΟ2) και την προσθέτουμε στον δοκιμαστικό σωλήνα. Βλέπουμε να παράγονται φυσαλίδες αερίου!
3. Ανάβουμε τη παρασχίδα (κάνοντας κλικ στο άκρο της) και μετά από λίγο σβήνουμε τη φωτιά (με κλικ στη φλόγα). Η παρασχίδα παραμείνει πυρωμένη (σπίθα) στο άκρο της.
4. Μεταφέρουμε την παρασχίδα και εισάγουμε το πυρωμένο άκρο της μέσα στον δοκιμαστικό σωλήνα, χωρίς να τη βυθίσουμε στο αντιδρών μίγμα. Βλέπουμε να ζωντανεύει η φλόγα!

Το υπεροξείδιο του υδρογόνου (οξυζενέ) διασπάται παρουσία πυρολουσίτη (MnO2), ο οποίος δρα ως καταλύτης, δηλαδή επιταχύνει την αντίδραση και ελευθερώνει οξυγόνο σύμφωνα με την χημική εξίσωση:

2 H2O2 (aq) 2 H2O (l) + O2 (g)

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Πειραματική διαδικασία" και "Χημική Αντίδραση" για να μάθετε περισσότερες πληροφορίες για το συγκεκριμένο πείραμα.

Προτείνεται η χρήση του αντικειμένου από επιτραπέζιο υπολογιστή, φορητό υπολογιστή, tablet ή διαδραστικό πίνακα.